Θεσσαλονίκη, 15/11/2023

**Η Lidl Ελλάς καθιερώνει τον κατώτατο μισθό στα 1.000€ μικτά για όλους τους εργαζομένους της**

**Επιπλέον, προχωρά σε μισθολογικές αυξήσεις συνολικού ύψους 650.000€ για τους εργαζομένους της στα logistics centers.**

Η Διοίκηση της **Lidl Ελλάς** προχωρά σε νέες μισθολογικές αυξήσεις, ορίζοντας από 1 Δεκεμβρίου 2023 **κατώτατο μικτό μισθό πλήρους απασχόλησης στα 1.000€** για όλους τους ανθρώπους της.

Παράλληλα τίθεται σε εφαρμογή η **νέα μισθολογική πολιτική** που αφορά την ομάδα της στα logistics centers σε Αττική, Θεσσαλονίκη, Τρίκαλα, Πάτρα και Θήβα, η οποία προβλέπει **αυξήσεις έως και 18%, συνολικού ύψους 650.000€ σε ετήσια βάση.**

Η ενίσχυση αυτή έρχεται να προστεθεί σε ένα πακέτο παροχών συνολικής αξίας 6,7 εκατ. ευρώ που ανακοινώθηκε τον περασμένο Φεβρουάριο και έχει ήδη υλοποιηθεί, όσο και στο ήδη υπάρχον ανταγωνιστικό πακέτο αμοιβών και παροχών της εταιρείας.

«Ως ένας από τους μεγαλύτερους εργοδότες της χώρας είναι χρέος και ευθύνη μας να εργαζόμαστε συνεχώς για ένα καλύτερο εργασιακό περιβάλλον για όλους. Ένα εργασιακό περιβάλλον που περιλαμβάνει ένα ανταγωνιστικό πακέτο αμοιβών και παροχών, που αναγνωρίζει και επιβραβεύει την αξία και τον κόπο της καθημερινής προσπάθειας της μεγάλης μας ομάδας. Στο πλαίσιο αυτό, **αυξάνουμε τον κατώτατο μισθό στη Lidl Ελλάς στα 1.000€ μικτά**», δήλωσε σχετικά ο Martin Brandenburger, Πρόεδρος Διοίκησης της Lidl Ελλάς.

**Στη Lidl Ελλάς οι άνθρωποι κάνουν τη διαφορά.** Η εταιρεία αποδεικνύει έμπρακτα, για μία ακόμα φορά, την αφοσίωση και τις συνεχείς επενδύσεις με επίκεντρο τους ανθρώπους της. Για αυτό και παραμένει Κορυφαίος Εργοδότης για 7η συνεχόμενη χρονιά. Οι ενδιαφερόμενοι μπορούν να ανακαλύψουν τις ενεργές θέσεις εργασίας σε όλη την Ελλάδα και να κάνουν αίτηση μέσα από το [team.lidl.gr](https://team.lidl.gr/).

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**